বকেয়া ট্যাক্স থেকে লাইসেন্স পুনর্নবীকরণ সব তথ্য এনকামব্রান্স সার্টিফিকেটে

কলকাতা :  কলকাতা পুরসভায় চালু হলো এনকামব্রান্স সার্টিফিকেট ব্যবস্থা। শনিবার কলকাতা পুরসভার প্রশাসক মন্ডলীর চেয়ারম্যান ফিরহাদ হাকিম শুভসূচনা করলেন এই অনলাইন সার্টিফিকেট ব্যবস্থার। এবার থেকে শহর কলকাতার যে কোনও প্রান্তে যে কোনও গৃহস্থ বাড়ি অথবা অফিসবাড়ির সম্পূর্ণ তথ্য পাওয়ার ক্ষেত্রে উপযোগী ভূমিকা নেবে এই অনলাইন সার্টিফিকেট ব্যবস্থা। ট্যাক্স বকেয়া আছে কিনা বা কোনও ধরনের কোর্ট কেস পেন্ডিং আছে কিনা সব তথ্য পাওয়া যাবে এই পদ্ধতিতে। এমনকী লাইসেন্স পুনর্নবীকরণ হয়েছে কিনা সে তথ্যও তাও থাকবে এনকামব্রান্স
সার্টিফিকেটে। নতুন সম্পত্তি কেনা-বেচার ক্ষেত্রে অথবা সম্পত্তি সংক্রান্ত নথি স্বচ্ছতার সঙ্গে হাতে পাওয়ার ক্ষেত্রে অত্যন্ত গুরুত্বপূর্ণ ভূমিকা পালন
করবে এই এনকামব্রান্স সার্টিফিকেট। অনুষ্ঠানে উপস্থিত ছিলেন পুর কমিশনার বিনোদকুমার ও অন্যান্য পুর আধিকারিকরা।
2021 এর বিধানসভা নির্বাচনের পর, রাজ্য সরকারের বিভিন্ন জনস্বার্থমূলক প্রকল্পের উপযোগিতা প্রশংসা করে প্রদেশ কংগ্রেস। আগামীদিনে এই
প্রশংসা নতুন সমীকরণ সৃষ্টি করবে কিনা প্রশ্ন করা হলে কোনও উত্তর দেননি কলকাতা পুরসভার প্রশাসক মন্ডলীর চেয়ারম্যান।