কোভিড মোকাবিলায় হিন্দুস্তান ইউনিলিভারের উদ্যোগ

কলকাতার মানুষকে করোনা সংক্রমনের হাত থেকে রক্ষা করতে এবার এগিযে এল হিন্দুস্তান ইউনিলিভার। তাদের পক্ষ থেকে পঞ্চাশটি অক্সিজেন কনসেনট্রেটর দেওয়া হল কলকাতা পুরসভাকে। কলকাতা পুরসভার প্রশাসক মণ্ডলির চেয়ারম্যান ফিরহাদ হাকিমের হাতে হিন্দুস্তান ইউনিলিভারের কর্মকর্তারা এদিন প্রথম পর্যায়ে ৫০ টি অক্সিজেন কনসেনট্রেটর তুলে দিলেন। সংক্রমিত ব্যক্তিদের শরীরে অক্সিজেনের মাত্রা কমে গেলে তাঁদের অক্সিজেন সাপোর্ট দেওয়ার লক্ষ্যেই হিন্দুস্তান ইউনিলিভারের এই উদ্যোগ।

শুধুমাত্র ব্যবসা বা মুনাফা নয়, অতিমারির হাত থেকে মানুষকে বাঁচানোর এবং অসুস্থ মানুষকে সুস্থ করে তোলার ক্ষেত্রে হিন্দুস্তান ইউনিলিভারের মতো নামী সংস্থার এই উদ্যোগ আগামীদিনে অন্যান্য নামিদামী সংস্থাগুলিকে এ ধরনের কাজে উৎসাহ যোগাবে বলে মনে করছেন সংস্থার কর্তারা।